钦定古今图书集成/明伦汇编/家范典/第095卷 > 《宜城放琴客歌》〈并序〉顾况
## 钦定古今图书集成/明伦汇编/家范典/第095卷 > 《宜城放琴客歌》〈并序〉顾况

《琴客》，宜城爱妾也。宜城请老，爱妾出嫁，不禁人之欲而私耳目之娱，达者也。况承命作歌。

佳人玉立生此方，家住邯郸，不是倡头髻。鬌手爪
长，善抚琴瑟有文章。新妍笼裙云母光，朱弦绿水喧
洞房。忽闻“斗酒初决绝，日暮浮云古离别。巴猿啾啾
峡泉咽，泪落罗衣颜色暍。不知谁家更张设，丝履墙
偏钗股折。南山阑干千丈雪，七十非人不暖热。”人情
厌薄古共然，相公心在持事坚。上善若水任方圆，忆
昨好之今弃捐。服药不如独自眠，从他更嫁一少年，